****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*B l a h o s l a v e n í tvorcovia p o k o j a*

Nemôžeme ináč, než dúfať a modliť sa, aby to vždy vyústilo do tejto druhej cesty; musíme však brať do úvahy, že dejiny sú nekonečným sledom mierových zmlúv vyvrátených nasledujúcimi vojnami, či pretransformovaním tých istých vojen do iných spôsobov či iných miest.

Aj v našom čase sa určitá „rozkúskovaná vojna“ vedie s viacerými scenármi a rozličnými spôsobmi. Musíme mať prinajmenšom podozrenie, že v rámci globalizácie založenej predovšetkým na ekonomických či finančných záujmoch, to, čo je pre niektorých „pokoj“, u ďalších zodpovedá „vojne“. A toto nie je Kristov pokoj ! Ako naopak „dáva“ svoj pokoj Pán Ježiš ? Počuli sme čo hovorí sv. Pavol, že Kristov pokoj je „urobiť z oboch jedno“ *(porov. Ef 2,14)*, zrušiť nepriateľstvo a zmieriť. A cestou napĺňania tohto diela pokoja je jeho telo. Veď on zmieruje všetko so sebou, svojou krvou z kríža vnáša pokoj, ako hovorí apoštol na inom mieste *(porov. Kol 1,2).*

A tu si kladiem otázku, všetci si ju môžeme položiť: kto teda sú „tí, čo šíria pokoj“ ? Siedme blahoslavenstvo je tým najaktívnejším, je vyslovene činné; slovný výraz je analogický s tým, ktorý je použitý v prvom verši Biblie pre stvorenie a naznačuje iniciatívu a pracovitosť.

Láska je vo svojej prirodzenosti tvorivá – láska je vždy kreatívna – a snaží sa o zmierenie za každú cenu. Božími synmi sú nazývaní tí, čo sa naučili umeniu pokoja a praktizujú ho, vedia, že niet zmierenia bez darovania vlastného života a že pokoj treba hľadať vždy a za každých okolností. Vždy a všade: nezabudnite na to! Takto ho treba hľadať. Toto nie je autonómne dielo ako výsledok vlastných schopností, ale prejav milosti prijatej od Krista, ktorý je naším pokojom, ktorý nás urobil Božími deťmi.

Pravý šalóm a pravá vnútorná rovnováha vyvierajú z Kristovho pokoja, ktorý vychádza z jeho kríža a plodí nové ľudstvo, stelesnený v nekonečnom zástupe svätcov a svätíc, vynaliezavých, tvorivých, ktorí vynachádzali neustále nové spôsoby ako milovať. Svätci a svätice, ktorí budujú pokoj. Tento život ako Božích detí, ktoré pre Kristovu krv hľadajú a znova nachádzajú vlastných bratov, je tým opravdivým šťastím. Blahoslavení tí, ktorí idú touto cestou. A opätovne: Požehnanú Veľkú noc všetkým, v Kristovom pokoji !!!  *pápež František*

ˇppp

|  |
| --- |
| Pán Ježiš miluje človeka konkrétne, osobne a nežne...  *„Boh tak miloval svet.“  (Jn 3, 16)*  Vieš, že tento verš nehovorí iba o tom, ako veľmi Boh miluje svet, ale aj o tom, akým spôsobom ho miluje? Grécke slovo „tak“, použité v tomto verši, totiž odkazuje nielen na to, „do akej miery“, ale aj na to, „akým spôsobom“ nás Boh miluje. Iný prepis tohto verša by teda mohol znieť takto: „Boh takým spôsobom miloval svet, že…“  Ako teda Boh miluje svet? Rozoberme si zvyšok tohto známeho verša.   … že dal: Boh miluje bez výhrad. Boh si lásku nehromadí pre seba. Neväzní ju vo vlastnej dokonalosti. Prirodzene z neho vyviera a vylieva sa na nás, pretože Božia láska je štedrá a veľkorysá.  Svojho jednorodeného Syna: Boh nemiluje z vypočítavosti. Nedáva nám len akúsi starú vec. Dáva nám svojho jednorodeného Syna, ktorý je s ním jedno, dáva nám najvzácnejší poklad svojho srdca. Božia láska si totiž nič nenecháva pre seba.  Aby nik, kto v neho verí: Boh miluje bez obmedzenia. Dvere svojho srdca otvára každému, kto v neho verí, bez akýchkoľvek podmienok. Nerobí žiadne výnimky. Svojou láskou zahŕňa každého, kto za ním príde s dôverou. Božia láska sa totiž vylieva na všetkých ľudí.  Aby nezahynul: Boh dookola nepremýšľa nad tým, ako sme mu krivdili a hrešili proti nemu. Ani nám preto neodníma svoju lásku. Nedáva nám to, „čo si zaslúžime“, ale sníma z nás vinu a obnovuje nás. Božia láska je totiž milosrdná.   Ale aby mal večný život: Boh chce byť s nami jedno. Nestačí mu, že z nás sňal náš hriech. Vo svojej nekonečnej láske chce, aby sme s ním boli naveky. Otvoril nám brány neba a pozýva nás dnu! Pretože Božia láska trvá večne. Boh ti chce ukázať, ako ťa miluje.  Pokús sa dnes do modlitby zahrnúť jednu - alebo aj viac - z týchto myšlienok a nechaj sa obmývať jeho hojnou, nezištnou a štedrou láskou. Do hĺbky si uvedom, ako veľmi ťa miluje! Potom Pána z celého srdca chváľ a ďakuj mu, že nemiluje iba celý svet, ale miluje konkrétne teba ! ! !  Chvála ti, Pane, za to, ako miluješ všetkých, ktorých si stvoril, ale aj každého jedného osobitne! Pomôž mi prijať všetku lásku, ktorou ma zahŕňaš.  *Slovo medzi nami 22. 4. 2020*  *"Pane, zverujeme ti všetkých o útechu a uzdravenie.*  *Buď zomierajúcim nablízku a utešuj všetkých, ktorí teraz smútia.*  *Daruj lekárom, zdravotníkom a výskumníkom múdrosť a silu.*  *Politikom a tým, ktorí sa starajú o našu bezpečnosť rozvahu.*  *Prosíme za všetkých, ktorí upadajú do paniky; za pokoj uprostred búrky,*  *za jasný pohľad. Prosíme za všetkých, ktorí utrpeli*  *veľké materiálne škody alebo sa takýchto obávajú."*  z novény ku sv. Koróne |
| *V nasledujúcom týždni budú súkromne odslúžené tieto úmysly*     |  |  |  | | --- | --- | --- | |  | p. kaplán Štefan vždy o 8. h. | p. farár Ľubik vždy o 8. h. | | *Pondelok 27. 4.* | + Imrich a ost. r. Hatokovej a Sokolovej *DV č.170* | ZBP a na úmysel  Jaroslavov s rodinami | | *Utorok 28. 4.* | +Jozef +Helena + Jozef + František a ost. r. Bašistovej *K č.69* | Za Boží ľud farnosti | | *Streda 29. 4.* | +Michal + Mária + Ján +Katarína a ost r. Bednarčákovej a Ivaneckej  *K č.201* | + Ján + Mária + Jozef a ost. rod. | | *Štvrtok 30. 4.* | *Vlastný úmysel* | + Anton a ost r. Krajňákovej a Vargovej *DV č.62* | | *Piatok 1. 5.* | *Vlastný úmysel* | Ku cti a za ochranu sv. Jozefa | | *Sobota 2. 5.* | *Vlastný úmysel* | ZBP a na úmysel Ľudky *K 118* | | *Nedeľa 3. 5.* | *Vlastný úmysel* | Za Boží ľud farnosti |  1. **Priame prenosy sv. omší** môžu veriaci sledovať cez vysielanie **TV LUX**: **PONDELOK – PIATOK - 7:00 h, 12:00 h, 18.30 h SOBOTA – 7:00 h, 18:30 h NEDELA – 10.00 h a 18.30 h.** Svätú omšu je možné sledovať: formou [TV vysielania](https://www.tvlux.sk/naladte-nas), na stránke [www.tvlux.sk](https://www.tvlux.sk/), na [Facebooku TV LUX](https://www.facebook.com/televizialux/" \t "_blank) alebo na [youtubovom kanáli](https://www.youtube.com/user/LUXTELEVIZIA" \t "_blank) TV LUX.  **Rádio LUMEN** ponúka každodenné vysielanie sv. omše ráno o 08.30 h a večer o 18.00 h. 2. **Adorácia**. V Kokošovciach je kostol otvorený každý deň od 15 – 18 hod. Požehnanie so Sviatosťou Oltárnou bude vždy o 16 h., 17 h. a nakoniec o 18 h. Ježiš je vždy reálny, čaká ťa, aj v tomto čase ! ! ! Prosíme aby ste nesedeli pri sebe (2 m rozostup), nerozprávali sa a nezatvárali dvere kostola. Kto chce adorovať v inom čase – nech sa páči – radi vyhovieme !!! 3. V tomto čase nemôžete v kostole splniť 5 cirkevný príkaz. Preto na návrh o. arcibiskupa budú postupne uverejnené čísla účtov pre jednotlivé kostoly a aj takto ich môžete podporiť finančným darom. Číslo účtu Zlatá Baňa: SK 78 0900 0050 5125 5751 4. Farnosť Obišovce nás prosím o finančnú podporu pri generálnej oprave ich kostola a celkovej obnovy tohto pútnického miesta, ktoré mnohí z Vás pravidelne navštevujete. Finančný dar môžete poslať na č. účtu: SK 14 0900 0000 0051 6726 6866 . Vďaka v ich mene! 5. VYZNAJ SVOJU VIERU: Milý brat a sestra ! Ak ti naozaj chýba spoločenstvo pri sv. omši a predovšetkým Vzkriesený Pán v Eucharistii dones do farského kostola vpredu svoju fotku *(záber bez rúška),* alebo pošli meil na: [kokosovce@rimkat.sk](mailto:kokosovce@rimkat.sk) so svojou fotografiou, alebo napíš na lístok aspoň krátko, že ti Pán Ježiš naozaj chýba. Môže to byť aj svedectvo, tvoj príbeh posledného mesiaca, ale prosím čitateľne podpísaný menom a priezviskom. Aj fotku prosím podpísať. Svedectvo samozrejme ak nechcete nebude zverejnené ! ! ! Viera bez skutkov je mŕtva ! ! ! 6. Dôležité: Nitriansky biskup Mons. Viliam Judák udelil cirkevné schválenie [**novény**](https://www.tkkbs.sk/downloads/pdf/2020Novena_o%20prihovor_sv_Korony.pdf) o príhovor svätej Koróny, patrónky proti chorobám a epidémiám. Modlitba novény je určená za oslobodenie od choroby a núdze v ohrození koronavírusom. Viac na www.tkkbs.sk 7. Záujemcovia o nové intencie na sv. omše do odvolania iba po dohode s kňazom.   *Radostné Aleluja , premáhajúce strach, Vám žehnajú + kaplán Štefan a farár Ľubik*  *Z  Vašej veľkonočnej pošty : SVEDECTVO mamy 5 detí*  Veľká noc 2020 v mojom živote.... dokončenie  V tejto skúške či nie je teraz práve čas  milostí ? Prísť  bližšie ? Ak sa dá ? Ak je to možné ? Po dodržaní  hygienických nariadení tak ako to má byť, čo  najviac bráni  človeku  prísť  bližšie ? ? ? Bližšie k živému Ježišovi ? Či je to STRACH ? Pred čím prosím Vás ? Pred samým sebou ? Pred vlastným svedomím ? Pred narušeným veľkonočným zvykom??? Zvykmi ? Či pred tým čo tam budeš  v tom „ohlušujúcom“ tichu počuť ? Počuť a počúvať o svojej osobe, svojej viere, vzťahoch, láske k Bohu či človeku...či živote ako takom vôbec ? Čo  také  zvláštne  robíte ? Ak milujete tých, čo vás milujú ? Ja sa pýtam: Čo také  zvláštne  robím ak chválim Boha a klaniam sa Mu v Oltárnej Sviatosti vo "vhodnom čase“ či za normálnych okolností ? Keď idú všetci tak idem aj ja, keď  je všetko  OK, keď  je to akože samozrejmé ? Či naša kresťanská viera a osobná láska k Bohu sa nemá prejavovať vždy a za každých aj sťažených okolností. Keď nám naši rodičia resp. starí rodičia rozprávali ako bola cirkev a konkrétni kresťania utláčaní a prenasledovaní za starších čias, keď im išlo doslova o holý život, zamestnanie, živobytie, možnosť štúdia pre ich deti...zapreli svoju vieru, alebo ju ukázali ??? Každá doba má svojich hrdinov. Ľudí, ktorí sa neboja riskovať. Riskovať pre Boha, riskovať pre človeka, pre skutočné hodnoty. Áno, mnohí aj dnes majú strach. Strach z nepriateľa, ktorý nie je viditeľný. Lenže Biblia nás učí, že Láska premáha strach. A ja verím, že Ježiš premohol nielen hriech, smrť, ale aj každý aj môj osobný strach. Preto som šťastná, že môžem byť s Ním a pred Ním na kolenách. Nie je teraz tento mimoriadny čas - čas nových  milostí ? V tichu ho chváliť, ďakovať, prosiť, odprosovať, prejaviť konkrétnu vieru a lásku ? Dať  sa Ním viesť ? Úprimne sa Vám priznám - nepohoršite sa prosím - uvedomujem si vážnosť  situácie, nezľahčujem ju, ale ja sa nemodlím nejako zvlášť  za zastavenie pandémie lebo verím, som presvedčená, že náš dobrotivý Boh vie prečo sa to deje, prečo to vôbec a v takom celosvetovom rozsahu dopustil ! Viac sa v tichu a na kolenách modlím, za väčšiu vieru, individuálnu, ale aj v v našich rodinách, lebo od začiatku mi Ježiš  hovorí, keď  tam kľačím, uvedomujúc si ťarchu  svojej telesnej nadváhy reálne i ťarchu  svojich hriechov On mi hovorí najviac: „Vytrvalosť.....Vytrvalosť......Vytrvalosť!!!“  V tomto naozaj silnom čase na modlitbách.....na kolenách.....v prežívaní každodennosti, v pokoji. JEŽIŠ KRISTUS  vstal z mŕtvych ! Naozaj vstal !!! To nie je zbožná fráza. Ale  osobné rozhodnutie sa konkrétneho človeka a priblíženie sa. Chcem veriť, takto verím, ja Ježišovi verím ! ! ! *Martina* |